** ΑΓΩΝΑΣ ΔΡΟΜΟΥ ΜΙΚΡΩΝ ΠΑΙΔΙΩΝ ΜΑΡΑΘΩΝΙΑΣ ΔΙΑΔΡΟΜΗΣ ΣΤΟ ΧΑΛΑΝΔΡΙ**

 Ο Δήμος Χαλανδρίου σε συνεργασία με τον ΣΕΓΑΣ, τιμούν την 120η επέτειο του Μαραθωνίου, διοργανώνοντας δύο (2) πολύ ξεχωριστούς αγώνες δρόμου για παιδιά δημοτικού.

*Γενικά:*

ΔΙΑΔΡΟΜΗ: Πρόκειται για αγώνες δρόμου **1000 μέτρων** και **400 μέτρων,** οι οποίοι θα λάβουν χώρα σε ένα τμήμα της Μαραθώνιας Διαδρομής και εντός ορίων του Δήμου Χαλανδρίου.

ΗΜΕΡΟΜΗΝΙΑ : Κυριακή 13/11/2016

ΩΡΕΣ ΕΚΚΙΝΗΣΗΣ: 10:00 Αγώνας 400μ.

 10:05 Αγώνας 1000μ.

ΩΡΑ ΠΡΟΣΕΛΕΥΣΗΣ: 09:30

ΤΟΠΟΣ ΕΚΚΙΝΗΣΗΣ & ΤΕΡΜΑΤΙΣΜΟΣ:

ΑΓΩΝΑΣ 1000μ.: Σταθμός Μετρό Νομισματοκοπείο (εκκίνηση) – Σταθμός Μετρό Χολαργός (τερματισμός)

ΑΓΩΝΑΣ 400μ.: Λ.Μεσογείων και Ευρυτανίας (εκκίνηση) – Σταθμός Μετρό Χολαργός (τερματισμός)

ΚΟΣΤΟΣ ΣΥΜΜΕΤΟΧΗΣ: Δωρεάν

## ΔΙΑΔΙΚΑΣΙΕΣ ΚΑΙ ΚΑΝΟΝΙΣΜΟΙ ΔΙΕΞΑΓΩΓΗΣ ΑΓΩΝΑ ΔΡΟΜΟΥ

*Δηλώσεις Συμμετοχής:*

1. Μέσω συμπλήρωσης ηλεκτρονικής φόρμας, την οποία θα αποστείλετε στο email: agones@halandri.gr **είτε**
2. Μέσω χειρόγραφης αίτησης, την οποία θα καταθέσετε στην γραμματεία του Αθλητικού Κέντρου «Ν.Πέρκιζας» (Λ.Πεντέλης 146-Χαλάνδρι).

 Οι Δηλώσεις συμμετοχής πρέπει να κατατεθούν έως και την **Παρασκευή 11/11/2016**.

**Όλες οι Δηλώσεις συμμετοχής πρέπει να είναι υπογεγραμμένες από τους γονείς-κηδεμόνες των μαθητών-τριών.**

Οι αιτήσεις για τις δηλώσεις συμ[μετοχής, θα βρίσκ](http://agonasrematiashalandriou.wordpress.com/)ονται στην ιστοσελίδα του Δήμου Χαλανδρίου [www.halandri.gr](http://www.halandri.gr) στην κατηγορία **ΑΘΛΗΤΙΣΜΟΣ-ΠΟΛΙΤΙΣΜΟΣ,** καθώς επίσης στην γραμματεία του Αθλητικού Κέντρου «Ν.Πέρκιζας» (Λ.Πεντέλης 146-Χαλάνδρι).

Μετά την έγκυρη εγγραφή θα αποστέλλεται απαντητικό email από την γραμματεία της διοργανώτριας αρχής για κάθε αίτηση συμμετοχής που έχει αποσταλεί ηλεκτρονικά. Για όσους καταθέσουν χειρόγραφη αίτηση η επιβεβαίωση θα γίνεται τηλεφωνικά.

Για οποιαδήποτε πληροφορία μην διστάσετε να επικοινωνήσετε με την Διεύθυνση Αθλητισμού του Δήμου Χαλανδρίου στα τηλέφωνα 210-6819350 και 210-6856410, e-mail: agones@halandri.gr

*Δικαίωμα Συμμετοχής:*

Δικαίωμα συμμετοχής στους αγώνες των **1000 μέτρων** έχουν οι μαθητές και οι μαθήτριες Πέμπτης (Ε’) και Έκτης (ΣΤ’) τάξης Δημοτικού. Στον αγώνα των **400 μέτρων** δικαίωμα συμμετοχής έχουν οι μαθητές και οι μαθήτριες Τρίτης (Γ’) και Τετάρτης (Δ’) τάξης Δημοτικού.

Θεωρείται απαραίτητο να τονισθεί ότι όλοι οι δρομείς ανεξαρτήτου ηλικίας θα πρέπει πρόσφατα να έχουν εξεταστεί από εξειδικευμένο Ιατρό διότι αγωνίζονται με δική τους αποκλειστικά ευθύνη-γονέων/κηδεμόνων.

*Διανομή Αθλητικού Υλικού:*

Η διανομή του αθλητικού υλικού (νούμερο συμμετοχής) θα γίνεται την **Παρασκευή 11/11/2016 από 08:00 έως 20:00 και το Σάββατο 12/11/2016 από 08:00 έως 13:00 στην γραμματεία του στο Αθλητικού Κέντρου «Ν.Πέρκιζας» (Λ.Πεντέλης 146-Χαλάνδρι).**

Το αθλητικό υλικό θα δίνεται και την ημέρα του αγώνα.

 *Χρονομέτρηση:*

Οι Αγώνες 1000μ. και 400μ. δεν έχουν αγωνιστικό χαρακτήρα και επομένως δεν θα υπάρξει χρονομέτρηση.

*Έπαθλα - Απονομές:*

Αναμνηστικά Διπλώματα και Μετάλλια Συμμετοχής θα δοθούν σε όλα τα παιδιά που θα τερματίσουν τον αγώνα.